text: Høj kunst i Haderslev
  27 september 2013 kl. 12.33
  Et af Danmarks højeste kunstværker blev fredag eftermiddag indviet på havnen i Haderslev.
  Den gamle trafikhavn er blevet omdannet til kontorer og boliger, men en gammel 29 meter høj silo står tilbage til minde om en tid, der var engang.
  Siloen er udsmykket med havdyr af den fransk-portugisiske kunstner Victor Ash. Kunstværket til en million kroner er betalt af Haderslev Kommune og Statens Kunstfond. Kommunen andel er på 250.000 kroner.
  Det indre af siloen skal ikke bruges, men siloens naboer i den nye Skate City kan udnytte værket, der udstyres med en udvendig klatrevæg.
  Victor Ash, der har en baggrund som graffitikunstner, har lavet vægmalerier med dyremotiver i Østrig, Tyskland, Spanien og Korea.
  Han har også udsmykket bygninger i Ørestaden.
  